คุณปู่แซม ปาโนเปาโลส ผู้คิดค้น ‘พิซซ่าหน้าฮาวายเอียน’ เสียชีวิตแล้ว
 แซม ปาโนเปาโลส (Sam Panopoulos) เสียชีวิตแล้วด้วยวัย 83 ปี ทิ้งมรดกด้านอาหารอันเลื่องชื่ออย่าง พิซซ่าหน้าฮาวายเอียน ไว้เป็นอนุสรณ์ให้แก่คนกินพิซซ่าทั่วโลก คุณปู่แซม เชื้อชาติกรีก สัญชาติเเคนาดา เสียชีวิตอย่างกะทันหันที่โรงพยาบาลเมื่อวันพฤหัสบดีที่ผ่านมา ย้อนกลับไปเมื่อ 63 ปีที่แล้ว ขณะที่คุณปู่มีอายุ 20 ปี ได้อพยพจากกรีซมายังแคนาดาพร้อมกับพี่น้องอีกสองคนเพื่อเปิดร้านอาหาร ก่อนจะประสบความสำเร็จเป็นอย่างมาก ร้านอาหารของคุณปู่เป็นหนึ่งในไม่กี่ร้านที่เลือกใส่ผลไม้อย่างสับปะรดกระป๋องลงในเมนูอาหาร ซึ่งรายการหนึ่งในเมนูคือ พิซซ่าหน้าฮาวายเอียน ที่ได้รับความนิยมอย่างมากในช่วงทศวรรษ 1960 จนถึงปัจจุบัน คุณปู่เล่าว่า ตอนนั้นเขากับพี่น้องยังใหม่มากในการทำธุรกิจ พวกเขาจึงกล้าที่จะแตกต่าง กล้าที่จะทำการทดลอง และสร้างสรรค์เมนูอาหารต่างๆ ให้แก่ลูกค้า คุณปู่แซมกลับมาเป็นที่รู้จักอีกครั้งเมื่อปีที่แล้ว หลังจากที่กุดนี โยฮันเนสสัน (Gudni Johannesson) ประธานาธิบดีไอซ์แลนด์ ประกาศผ่านสื่อต่างๆ ว่าจะยกเลิกการใส่สับปะรดในพิซซ่า และห้ามจำหน่าย พิซซ่าหน้าฮาวายเอียน ภายในประเทศ โดยเฉพาะในโรงเรียน คุณปู่ได้ออกมาโต้ตอบและตั้งคำถามกับการกระทำของกุดนีถึงสิ่งที่เขารังสรรค์ขึ้น เพราะสิ่งนี้เป็นการเพิ่มสีสันให้กับอาหาร และเพิ่มความสดชื่นให้แก่คนที่รับประทานเรื่องเกี่ยวกับ พิซซ่าหน้าฮาวายเอียน ที่คุณอาจยังไม่รู้ – พิซซ่าหน้าฮาวายเอียน มีต้นกำเนิดมาจากเมืองออนตาริโอ แคนาดา – ชื่อ ฮาวายเอียน (Hawaiian) มาจากกระป๋องสับปะรดที่ใช้ในการสร้างสรรค์เมนูนี้เมื่อ 55 ปีที่แล้ว – นายกรัฐมนตรีเเคนาดา จัสติน ทรูโด (Justin Trudeau) ชื่นชอบและเป็นเเฟนพันธุ์แท้เมนูนี้อย่างมาก จนเมื่อปีที่แล้วติดแฮชแท็ก #teampineapple ในทวิตเตอร์ เพื่อสนับสนุนคุณปู่แซม – ชาวเยอรมันบางกลุ่มอ้างว่าตนเป็นผู้คิดค้นเมนูนี้ก่อน โดยพัฒนามาจากเมนูที่ชื่อว่า ขนมปังฮาวาย (Toast Hawaii) แซนด์วิชที่ประกอบด้วยชีส แฮม และสับปะรด ที่ได้รับความนิยมเป็นอย่างมากในทศวรรษ 1950ภาพประกอบ: –www.bbc.com/news/world-us-canada-40230407?ocid=socialflow_facebook&ns_mchannel=social&ns_campaign=bbcnews&ns_source=facebook –www.bbc.com/news/world-us-canada-39072331
ชื่อ ฮาวายเอียน (Hawaiian) มาจากกระป๋องสับปะรดที่คุณปู่แซมใช้ในการสร้างสรรค์เมนูนี้เมื่อ 55 ปีที่แล้ว